Euroopan keskuspankin suuntaviivat, annettu 13 päivänä helmikuuta 2004, tietyistä raha- ja pankkitilastotietoihin liittyvistä Euroopan keskuspankin tiedonantovaatimuksista ja kansallisten keskuspankkien tiedonantomenettelyistä annettujen suuntaviivojen EKP/2003/2 muuttamisesta (EKP/2004/1)



Virallinen lehti nro L 083 , 20/03/2004 s. 0029 - 0059



Euroopan keskuspankin suuntaviivat, annettu 13 päivänä helmikuuta 2004, tietyistä raha- ja pankkitilastotietoihin liittyvistä Euroopan keskuspankin tiedonantovaatimuksista ja kansallisten keskuspankkien tiedonantomenettelyistä annettujen suuntaviivojen EKP/2003/2 muuttamisesta (EKP/2004/1) (2004/268/EY) EUROOPAN KESKUSPANKIN NEUVOSTO, joka ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 5.1, 12.1 ja 14.3 artiklan, sekä katsoo seuraavaa: (1) Rahalaitossektorin konsolidoidusta taseesta 22 päivänä marraskuuta 2001 annetussa asetuksessa EKP/2001/13(1) edellytetään, että rahalaitokset ilmoittavat neljännesvuosittaiset tilastotiedot maittain ja valuutoittain eriteltyinä. Kyseistä asetusta muutettiin 18 päivänä syyskuuta 2003 siten, että siinä edellytetään rahalaitosten ilmoittavan tietoja Euroopan unioniin (EU) 1 päivänä toukokuuta 2004 liittyvien maiden osalta. (2) Muutetussa asetuksessa on omaksuttu joustava lähestymistapa, jonka mukaan tällaiset tiedot on ilmoitettava vain siinä tapauksessa, että ne ovat merkittäviä. Mikäli karkean aggregoinnin perusteella voidaan päätellä, etteivät ne todennäköisesti ole merkittäviä, kansalliset keskuspankit voivat päättää, vaativatko ne niiden ilmoittamista. Euroopan keskuspankille (EKP) ja rahalaitoksille pitäisi säännöllisesti ilmoittaa siitä, ovatko tiedot merkittäviä. (3) Mikäli kansalliset keskuspankit päättävät olla vaatimatta tietojen ilmoittamista, niiden on estimoitava tiedot euroalueen rahalaitossektorin tasetilastojen laadun ylläpitämiseksi. Tästä syystä tietyistä raha- ja pankkitilastotietoihin liittyvistä Euroopan keskuspankin tiedonantovaatimuksista ja kansallisten keskuspankkien tiedonantomenettelyistä 6 päivänä helmikuuta 2003 annettuja suuntaviivoja EKP/2003/2(2) pitäisi muuttaa siten, että niihin sisällytetään tämä vaatimus ja niissä määrätään sallituista estimointimenetelmistä. (4) Suuntaviivoja EKP/2003/2 on muutettava sen vuoksi, että 12 päivänä syyskuuta 2003 on annettu vähimmäisvarantojen soveltamisesta asetus EKP/2003/9(3), jolla on muutettu vähimmäisvarantojen soveltamisesta 1 päivänä joulukuuta 1998 annettua asetusta EKP/1998/15(4). (5) Suuntaviivojen EKP/2003/2 tarkastelun perusteella on tehtävä muitakin teknisiä muutoksia. (6) Perussäännön 12.1 ja 14.3 artiklan mukaisesti EKP:n suuntaviivat ovat erottamaton osa yhteisön lainsäädäntöä, ON ANTANUT NÄMÄ SUUNTAVIIVAT: 1 artikla Suuntaviivoja EKP/2003/2 muutetaan seuraavasti: 1) Suuntaviivojen 2 artiklan 4 kohta korvataan seuraavalla:"Raha-aggregaattien laatimiseksi kansalliset keskuspankit ilmoittavat valtion talletusvelkoja ja hallussa olevia kassavaroja ja arvopapereita koskevat tilastotiedot liitteen VII mukaisesti täydentäen siten asetuksen EKP/2001/13 mukaisesti toimitettavia tilastotietoja ja noudattaen kyseisessä asetuksessa annettuja raportointitiheyttä ja määräaikoja koskevia vaatimuksia." 2) Suuntaviivojen 2 artiklaan lisätään seuraava 5a kohta: "5A. Mikäli asetuksen EKP/2001/13 liitteessä I olevan osan 2 taulukoissa 3 ja 4 ei ilmoiteta tietoja tunnuksella '>VIITTAUS KAAVIOON>' merkittyjen solujen osalta, ne estimoidaan liitteessä VIII vahvistettujen vaatimusten mukaisesti." 3) Suuntaviivojen 3 artiklan 2 kohta korvataan seuraavalla:"Luottolaitokset voivat vähimmäisvarantojen soveltamisesta 12 päivänä syyskuuta 2003 annetun asetuksen EKP/2003/98(5) 3 artiklan 2 kohdan mukaisesti soveltaa maturiteetiltaan enintään kahden vuoden velkapapereihin vakiovähennyksiä, joiden tarkkuuden seuraamiseksi EKP tekee kuukausittaisia laskelmia, jotka perustuvat luottolaitosten asetuksen EKP/2001/13 mukaisesti kansallisille keskuspankeille antamiin kuukauden lopun tilastotietoihin. Kansalliset keskuspankit laskevat vaadittavat aggregaatit liitteen XVI mukaisesti ja ilmoittavat ne EKP:lle." 4) Suuntaviivojen 7 artiklan 2 ja 3 kohta kumotaan. 5) Liite III korvataan näiden suuntaviivojen liitteessä I olevalla tekstillä. 6) Liitteitä VII, XIII, XV, XVIII ja XX muutetaan näiden suuntaviivojen liitteen II mukaisesti. 7) Liite VIII korvataan näiden suuntaviivojen liitteessä III olevalla tekstillä. 8) Liite IX korvataan näiden suuntaviivojen liitteessä IV olevalla tekstillä. 9) Liite XVII (sen lisäystä lukuun ottamatta) korvataan näiden suuntaviivojen liitteessä V olevalla tekstillä. 10) Liite XXI kumotaan. 2 artikla Nämä suuntaviivat osoitetaan niiden jäsenvaltioiden kansallisille keskuspankeille, jotka ovat ottaneet käyttöön yhteisen rahan Euroopan yhteisön perustamissopimuksen mukaisesti. Nämä suuntaviivat tulevat voimaan 20 päivänä helmikuuta 2004. Suuntaviivojen 1 artiklan 2 ja 7 kohtaa sovelletaan toukokuun 1 päivästä 2004 alkaen. Tehty Frankfurt am Mainissa 13 päivänä helmikuuta 2004. EKP:n neuvoston puolesta EKP:n puheenjohtaja Jean-Claude Trichet (1) EYVL L 333, 17.12.2001, s. 1, asetus sellaisena kuin se on viimeksi muutettuna asetuksella EKP/2003/10 (EUVL L 250, 2.10.2003, s. 17). (2) EUVL L 241, 26.9.2003, s. 1. (3) EUVL L 250, 2.10.2003, s. 10. (4) EYVL L 356, 30.12.1998, s. 1, asetus sellaisena kuin se on viimeksi muutettuna asetuksella EKP/2002/3 (EYVL L 106, 23.4.2002, s. 9). (5) EUVL L 250, 2.10.2003, s. 10. LIITE I "LIITE III RAHALAITOSTEN KORKOTILASTOJEN TOIMITUSAIKATAULU Viiteajanjaksolle tammikuu 2004-joulukuu 2004 Rahalaitosten korkotilastojen ilmoittaminen >TAULUKON PAIKKA> TASE-ERÄTILASTOJEN TOIMITUSAIKATAULU Viiteajanjaksolle tammikuu 2004-joulukuu 2004 Kuukausittaisten ja neljännesvuosittaisten tase-erätilastojen ilmoittaminen >TAULUKON PAIKKA> Huom: "-" Tarkoittaa, että kyseistä tietoa ei kerätä. VARANTOPOHJATILASTOJEN TOIMITUSAIKATAULU Viiteajanjaksolle tammikuu 2004-lokakuu 2004 Varantopohjatilastojen ilmoittaminen >TAULUKON PAIKKA> MAKROTASON SUHDELUKUJA KOSKEVIEN TILASTOJEN TOIMITUSAIKATAULU Viiteajanjaksolle tammikuu 2004-joulukuu 2004 Makrotason suhdelukutilastojen ilmoittaminen >TAULUKON PAIKKA> MUITA RAHOITUKSEN VÄLITTÄJIÄ KOSKEVIEN TILASTOJEN TOIMITUSAIKATAULU Viiteajanjaksolle Q1 2004-Q4 2004 Muita rahoituksen välittäjiä koskevien tilastojen ilmoittaminen >TAULUKON PAIKKA> Huom: "-" Tarkoittaa, että kyseistä tietoa ei kerätä. RAKENTEELLISTEN TILASTOINDIKAATTORIEN TOIMITUSAIKATAULU Viiteajanjaksolle 2003-2004 Rakenteellisten tilastoindikaattorien ilmoittaminen >TAULUKON PAIKKA>" LIITE II Suuntaviivojen EKP/2003/2 liitteitä VII, XIII, XV, XVIII ja XX muutetaan seuraavasti: 1) Liitteessä VII taulukko, jonka otsakkeena on "Valtion talletusvelkoja koskevat tilastotiedot. Tietojen saatavuuden arviointi", korvataan seuraavalla: "Valtion talletusvelkoja koskevat tilastotiedot. Tietojen saatavuuden arviointi >TAULUKON PAIKKA> >TAULUKON PAIKKA> >TAULUKON PAIKKA>" 2) Liitettä XIII muutetaan seuraavasti: a) Taulukko 1 "Tase-erien sarjaperhe (ECB_BSI1): Aikasarjan muuttujat" korvataan seuraavalla: ">TAULUKON PAIKKA>" b) Jakso 2.11 korvataan seuraavalla: "Muuttuja nro 11: Sarjojen rahayksikkö (BS_SUFFIX; pituus: enintään kolme merkkiä) Tämä muuttuja määrittelee, ilmaistaanko raportoitu sarja kansallisessa valuutassa vai yhtenäisvaluutassa (euroissa). Sillä on kaksi arvoa ('N' kansallista valuuttaa ja 'E' euroa varten), ja sitä vastaa koodiluettelo CL_BS_SUFFIX. Tämä muuttuja on erittäin tärkeä, kun samasta transaktiosta talous- ja rahaliiton eri vaiheissa raportoitujen tietojen sarjat halutaan erottaa toisistaan. Esimerkiksi niiden EU-maiden osalta, jotka eivät ole talous- ja rahaliiton jäseniä, tiedot esitetään kansallisessa valuutassa. Siitä hetkestä lähtien, kun ne liittyvät talous- ja rahaliittoon, samat tase-eräsarjat esitetään yhtenäisvaluutassa ja ilmoitetaan euroina." c) Jaksossa 5.1 "Kantatiedot" d kohta "Lisätietoerät - muut rahalaitokset ja kansalliset keskuspankit/EKP" korvataan seuraavalla: "Liitteessä IX on yksilöity muiden rahalaitosten ja kansallisten keskuspankkien / EKP:n sektorien osalta tietyt kuukausittain toimitettavat aikasarjat, jotka ovat välttämättömiä, jotta voitaisiin seurata rahalaitosten tärkeimpien tase-eräsarjojen tiettyjen muiden erittelyjen kehitystä. Nämä sarjat toimitetaan EKP:lle lisätietoerinä, ja ne luokitellaan kahteen ryhmään merkityksellisyytensä mukaan: 'erittäin tärkeisiin' lisätietoeriin ja 'vähemmän tärkeisiin' lisätietoeriin. Mikäli ilmiötä ei ole olemassa tai tietoja ei ole saatavilla, raportointia ei edellytetä. Siinä tapauksessa kansallisten keskuspankkien olisi ilmoitettava asiasta etukäteen EKP:lle ja lähetettävä ennen ensimmäistä tiedonsiirtoa luettelo sovellettavista ja säännöllisesti ilmoitettavista aikasarjoista." 3) Liitettä XV muutetaan seuraavasti: a) Jakso, jonka otsakkeena on "Tietojen toimittamisen säännöllisyys", korvataan seuraavalla: "Varantopohjatilastot sisältävät kuusi luottolaitoksia koskevaa aikasarjaa, jotka liittyvät EKP:lle kuukausittain viimeistään 'hyväksymispäivänä' (pitoajanjakson alkamista edeltävä kansallisen keskuspankin pankkipäivä) EKPJ:n tiedonsiirtojärjestelmän välityksellä toimitettaviin kuukauden lopun kantatietoihin. Varantopohjatilastot on 24.1.2004 alkavan ja 9.3.2004 päättyvän pitoajanjakson osalta poikkeuksellisesti toimitettava viimeistään 16.2.2004(1). Pienet luottolaitokset (jotka on vapautettu täysimääräisestä kuukausittaisesta tietojenantovelvollisuudesta) ilmoittavat suppeammin eritellyt tiedot kansallisille keskuspankeille neljännesvuosittain. Näiden pienten luottolaitosten yhteydessä käytetään yksinkertaistettua varantopohjatilastointia, jossa on kolme (kuukauden pituista) varannon pitojaksoa, ja kansalliset keskuspankit sisällyttävät pienten luottolaitosten tilastotiedot ilmoittamiinsa tietoihin raportointiaikataulunsa mukaisesti(2)." b) Jakso, jonka otsakkeena on "Korjausten ilmoittaminen", korvataan seuraavalla: "Korjaukset, joita tiedonantajalaitokset tekevät varantopohjaan tai varantovaatimuksiin pitoajanjakson alkamisen jälkeen tai 24.1.2004 alkavan pitoajanjakson osalta 16.2.2004 jälkeen (myöhästyneet korjaukset), eivät aiheuta muutoksia varantopohjaa ja varantovaatimuksia koskevissa tilastoissa." 4) Liitettä XVIII muutetaan seuraavasti: a) Jaksossa 5.2.3 "Havaintotason ominaisuudet", "Pakolliset tiedot" ensimmäisen luetelmakohdan toinen kappale korvataan seuraavalla: "Alla olevassa luettelossa esitetään näiden ominaisuuksien odotusarvot (sovitun hierarkian mukaisesti) muita rahoituksen välittäjiä koskevia tilastoja varten: 'A'= normaaliarvo, 'B'= katkosarvo(3) 'M'= tiedot eivät ole sovellettavissa(4) 'L'= tiedot ovat olemassa, mutta niitä ei kerätä(5) 'E'= arvio/oletusarvo, 'P'= alustava arvo (tätä ominaisuutta voidaan käyttää jokaisen tiedonsiirron yhteydessä erityisesti viimeisimmän havainnon osalta)(6)" b) Jaksossa 5.2.3 "Havaintotason ominaisuudet", "Erityistapauksissa ilmoitettavat tiedot" toinen luetelmakohta korvataan seuraavalla: "OBS_PRE_BREAK: Tämä ominaisuus sisältää katkosta edeltävän arvon, joka on havainnon tavoin numeerinen kenttä. Se ilmoitetaan, kun sarjassa tapahtuu katkos. Tätä ominaisuutta ei tarvitse ilmoittaa muiden rahoituksen välittäjien sarjaperhettä varten, koska tämä tieto on saatavissa jo luokituksen muutokseen liittyvästä sarjasta. Se on lisätty ominaisuusluetteloon, koska se on osa kaikille sarjaperheille yhteisistä ominaisuuksista. Mikäli kuitenkin annetaan havaintotilanne 'B' (katkosarvo), siihen on liitettävä katkosta edeltävä arvo." 5) Liitteessä XX kumotaan jakso 3 "Toimitusstandardi". (1) Tai edellisenä kansallisen keskuspankin pankkipäivänä, mikäli 16.2.2004 ei ole kansallisen keskuspankin pankkipäivä. 'Kansallisen keskuspankin pankkipäivällä' tarkoitetaan mitä tahansa päivää, jona tietty rahaliittoon osallistuvan jäsenvaltion kansallinen keskuspankki on avoinna EKPJ:n rahapoliittisten operaatioiden toteuttamista varten. (2) Kansalliset keskuspankit käyttävät pieniltä luottolaitoksilta neljännesvuosittain saamiaan varantopohjatietoja kolmen tiedonsiirron ajan tietojen julkaisemisen jälkeen ilmoittaessaan EKP:lle kuukausikohtaisia tietoja. (3) Tätä ominaisuutta ei tarvitse ilmoittaa muiden rahoituksen välittäjien sarjaperhettä varten, koska tämä tieto on saatavissa jo luokituksen muutokseen liittyvästä sarjasta. Se on lisätty ominaisuusluetteloon, koska se kuuluu kaikille sarjaperheille yhteiseen havaintotason ominaisuuksien mahdollisia arvoja koskevaan luetteloon. Mikäli kuitenkin annetaan havaintotilanne 'B', siihen on liitettävä katkosta edeltävä arvo (OBS_PRE_BREAK). (4) Mikäli markkinoiden paikallisen käytännön tai lainsäädännön vuoksi aikasarjaa (tai osaa siitä) ei voida soveltaa (kyseistä ilmiötä ei ole olemassa), puuttuva arvo ilmoitetaan koodilla ('-') ja havaintotilanne koodilla 'M'. (5) Kun aikasarjan tietoja ei paikallisen tilastointikäytännön vuoksi ole kerätty tiettyinä ajankohtina tai koko ajanjaksona (taloudellinen ilmiö on olemassa, mutta sitä ei tilastoida), ilmoitetaan puuttuva arvo ('-') ja havaintotilanne 'L' jokaisella ajanjaksolla. (6) Nämä havainnot saavat lopullisen arvonsa (havaintotilanne 'A') myöhemmin. Uudet korjatut arvot korvaavat aikaisemmat alustavat havainnot. LIITE III "LIITE VIII NELJÄNNESVUOSITTAISTEN TIETOJEN ILMOITTAMINEN MAAN JA VALUUTAN MUKAAN ERITELTYINÄ Tietojen toimittaminen asetuksen EKP/2001/13 nojalla 1. Rahalaitossektorin konsolidoidusta taseesta 22 päivänä marraskuuta annetussa asetuksessa EKP/2001/13(1) edellytetään rahalaitosten toimittavan neljännesvuosittain erittelyt yhteenlasketun taseen tärkeimmistä eristä kyseisen asetuksen liitteessä I olevan osan 1 jaksossa IV määritellyllä ja osan 2 taulukossa 3 (Erittely maittain) ja taulukossa 4 (Valuuttakohtainen erittely) täsmennetyllä tavalla. Molemmissa taulukoissa solut, jotka vastaavat positioita EU:iin 1 päivänä toukokuuta 2004 liittyvien maiden kanssa, on merkitty tunnuksella ">VIITTAUS KAAVIOON>". Rahalaitokset ilmoittavat tiedot näiden solujen osalta. Kansalliset keskuspankit voivat kuitenkin päättää olla vaatimatta näiden tietojen ilmoittamista, mikäli karkean aggregoinnin perusteella voidaan päätellä, etteivät tiedot ole merkittäviä. 2. Mikäli kansalliset keskuspankit päättävät olla vaatimatta merkityksettömien tietojen ilmoittamista, ne arvioivat säännöllisin väliajoin (ainakin kerran vuodessa), ovatko tunnuksella ">VIITTAUS KAAVIOON>" merkittyjä soluja koskevat tiedot merkittäviä. Kansalliset keskuspankit ilmoittavat EKP:lle ja rahalaitoksille kaikista näitä soluja koskevien raportointivaatimusten muutoksista. 3. Mikäli tunnuksella ">VIITTAUS KAAVIOON>" merkittyjä soluja koskevat tiedot eivät ole merkittäviä eivätkä kansalliset keskuspankit vaadi niiden (täysimääräistä) keräämistä, ne estimoivat tiedot jäljempänä esitettyjen menetelmien mukaisesti olemassa olevia tietoja käyttäen. Estimointimenetelmät 4. Mikäli kansalliset keskuspankit estimoivat tiedot olemassa olevia tietoja käyttäen, ne ilmoittavat nämä tiedot EKP:lle lisätietoerinä. Seuraavia estimointimenetelmiä voidaan käyttää (muista menetelmistä voidaan keskustella EKP:n kanssa tapauskohtaisesti): - Neljännesvuosittaiset numerotiedot estimoidaan rahalaitosten pidemmin aikavälein ilmoittamien tietojen perusteella. Tiedot siirretään koskemaan puuttuvaa ajanjaksoa / puuttuvia ajanjaksoja ilmoittamalla ne useaan kertaan tai soveltamalla asianmukaisia tilastointitekniikoita, joissa otetaan huomioon mahdollinen kasvusuuntaus tai kausivaihtelu. - Neljännesvuosittaiset numerotiedot estimoidaan rahalaitosten karkeammin aggregoituina ilmoittamien tietojen tai sellaisten erityisten erittelyjen perusteella, joita kansalliset keskuspankit pitävät mielekkäinä. - Neljännesvuosittaiset numerotiedot estimoidaan suurilta rahalaitoksilta (jotka vastaavat vähintään 80 prosentista EU:iin 1 päivänä toukokuuta 2004 liittyvien maiden kanssa käytävästä liiketoiminnasta) kerättyjen neljännesvuosittaisten tietojen perusteella. - Neljännesvuosittaiset numerotiedot estimoidaan vaihtoehtoisten tietolähteiden (kuten Kansainvälisen järjestelypankin tietojen tai maksutasetietojen) perusteella sen jälkeen kun tietoja on mahdollisesti mukautettu sen vuoksi, että tällaisissa vaihtoehtoisissa lähteissä käytetyt käsitteet ja määritelmät eroavat raha- ja pankkitilastoissa käytetyistä. - Neljännesvuosittaiset tiedot estimoidaan vuosineljänneksittäin EU:iin 1 päivänä toukokuuta 2004 liittyvien maiden osalta rahalaitosten yhtenä kokonaisuutena ilmoittamien tietojen perusteella. Tietojenantoa koskeva määräaika 5. Tiedot, jotka ilmoitetaan lisätietoerinä tämän liitteen nojalla, voidaan toimittaa EKP:lle siten, että määräaikaa pidennetään yhdellä kuukaudella sen vuosineljänneksen päättymistä seuraavasta 28. pankkipäivästä (työajan päättyessä), jota toimitettavat tiedot koskevat. (1) EYVL L 333, 17.12.2001, s. 1, asetus sellaisena kuin se on viimeksi muutettuna asetuksella EKP/2003/10 (EUVL L 250, 2.10.2003, s. 17)." LIITE IV "LIITE IX KUUKAUSITTAIN ILMOITETTAVAT LISÄTIETOERÄT RAPORTOINTIVAATIMUKSET 1. Tässä liitteessä luetellut lisätietoerät kuuluvat liitteessä XIII kuvattuun tase-erien sarja-perheeseen. Sarjat ilmoitetaan kuukausittain ja samaan aikaan kuin kuukausittaiset rahalaitosten tasetilastot, jotka on toimitettava rahalaitossektorin konsolidoidusta taseesta 22 päivänä marraskuuta 2001 annetun asetuksen EKP/2001/13(1) mukaisesti. I Lisätietoerät raha-aggregaattien ja vastaerien johtamista ja arviointia varten 2. Kansalliset keskuspankit ilmoittavat raha-aggregaattien laatimista varten tilastotietoja "liikkeessä olevan rahan" ja "liikkeeseen laskettujen velkapapereiden" lisäerittelyistä. Nämä erittäin tärkeät lisätietoerät esitetään lihavoituina taulukoiden A ja B kehystetyissä soluissa, ja ne määritellään jäljempänä. Muita lisätietoeriä tarvitaan rahalaitosten tasetilastojen yksityiskohtaisempaa tarkastelua varten. 3. Liikkeessä oleva raha, josta euroseteleitä (M1), kansallisen valuutan määräisiä seteleitä (M2), metallirahoja (M3), euromääräisiä metallirahoja (M4) ja kansallisten valuuttojen määräisiä metallirahoja (M5): - Eurosetelit (M1) ovat liikkeeseen laskettuja euroseteleitä, jotka kuuluvat erään "liikkeessä oleva raha". - Kansallisen valuutan määräiset setelit (M2) ovat laillisina maksuvälineinä hyväksyttyjen valuuttojen määräisiä seteleitä, joita kansalliset keskuspankit ovat laskeneet liikkeeseen ennen tammikuun 1 päivää 2002 ja joita kansalliset keskuspankit eivät ole vielä lunastaneet takaisin. Ilmoitetaan tammikuusta 2002 alkaen ainakin vuoden 2002 ajan. - Metallirahoilla (M3) tarkoitetaan kansallisten viranomaisten (kansalliset keskuspankit/valtiot) liikkeeseen laskemien sekä euron että kansallisten valuuttojen määräisten (vielä takaisin lunastamattomien) metallirahojen määrää, joka ilmoitetaan osana erää "liikkeessä oleva raha" kansallisen keskuspankin taseessa. - Euromääräiset metallirahat (M4) ovat kansallisten viranomaisten (kansalliset keskuspankit/valtiot) liikkeeseen laskemia euromääräisiä metallirahoja. - Kansallisten valuuttojen määräiset metallirahat (M5) ovat laillisina maksuvälineinä hyväksyttyjen valuuttojen määräisiä metallirahoja, joita kansalliset viranomaiset (kansalliset keskuspankit/valtiot) ovat laskeneet liikkeeseen ennen tammikuun 1 päivää 2002 ja joita kansalliset keskuspankit eivät ole vielä lunastaneet takaisin. 4. Euroopan keskuspankin (EKP) / kansallisten keskuspankkien liikkeeseen laskemien siirtokelpoisten papereiden haltijat (erät M6-M8) EKP:n/kansallisten keskuspankkien liikkeeseen laskemat velkapaperit, jotka on eritelty haltijan kotipaikan mukaan seuraavan kolmijaon mukaisesti: kotimaa, muut rahaliittoon osallistuvat jäsenvaltiot ja ulkomaat. >PIC FILE= "L_2004083FI.004301.TIF"> >PIC FILE= "L_2004083FI.004401.TIF"> 5. Muut saamiset/velat, joista euroseteleiden jakelusta johtuvia eurojärjestelmän sisäisiä velkoja (erä M13) / saamisia (erä M18) Eurojärjestelmään kohdistuvat nettopositiot, jotka perustuvat 1) EKP:n liikkeeseen laskemien euroseteleiden jakeluun (8 % kaikista liikkeeseenlaskuista) ja 2) pääoman merkitsemiseen liittyvän mekanismin (Capital Share Mechanism) soveltamiseen. Yksittäisen kansallisen keskuspankin ja EKP:n nettovelan tai nettosaamisen kohdistaminen taseeseen joko vastaavaa- tai vastattavaa-eräksi suoritetaan erän etumerkin mukaan, eli positiivinen eurojärjestelmään kohdistuva nettopositio kirjataan vastaavaa-puolelle, negatiivinen nettopositio vastattavaa-puolelle. 6. Maturiteetin (erät M19-M21 ja M28-M30) ja edelleen valuutan (M22-M27 ja M31-M36) mukaan eriteltyjen muiden rahalaitosten liikkeeseen laskemien siirtokelpoisten papereiden haltijat Rahalaitosten liikkeeseen laskemat velkapaperit ja rahamarkkinapaperit, jotka on eritelty haltijan kotipaikan mukaan seuraavan kolmijaon mukaisesti: kotimaa, muut rahaliittoon osallistuvat jäsenvaltiot ja ulkomaat. Velkapapereita ja rahamarkkinapapereita koskevat tiedot eritellään maturiteeteittain (enintään 1 vuoden, yli 1 vuoden mutta enintään 2 vuoden) ja lisäksi valuutoittain (euro, valuuttamääräiset). II Lisätietoerät painoarvoja koskevien tietojen johtamiseksi rahalaitoskorkotilastoja varten 7. Painoarvoja koskevat tiedot ovat välttämättömiä kansallisten rahalaitoskorkoja koskevien tilastojen aggregoimiseksi euroalueen rahalaitoskorkoja koskeviksi tilastoiksi(2) näiden tilastojen säännöllistä tuottamista varten. Kansallisten keskuspankkien raportointitaakan keventämiseksi on päätetty käyttää kansallisten keskuspankkien tase-eriä koskevien tilastojen yhteydessä jo ilmoittamia tilastotietoja kantoihin sovellettavia rahalaitoskorkoja koskevien painoarvojen sekä tiettyjä valittuja uuteen liiketoimintaan sovellettavia rahalaitoskorkoja koskevien painoarvojen johtamisen tärkeimpänä lähteenä. 8. Asetuksen EKP/2001/13 nojalla saatavilla olevien tietojen perusteella uuteen liiketoimintaan ja kantoihin liittyviä talletusryhmiä koskevat painoarvotiedot voidaan helposti saada rahalaitosten tasetilastoista. Pakolliset tase-erätiedot evät kuitenkaan anna täysin tarkkaa kuvaa lainainstrumenttiryhmien kantojen(3) osalta: 9. Näiden lainainstrumenttiryhmien osalta (pakolliset) tase-eräsarjat kattavat kaikki transaktiovaluutat, kun rahalaitoskorkotilastot koskevat ainoastaan euromääräisiä lainoja. Tase-eriä koskevat tilastosarjat, jotka liittyvät yksinomaan euroon asetuksen EKP/2001/13 mukaisena transaktiovaluuttana, ovat saatavissa edellytetyllä tavalla sektorikohtaisesti eriteltyinä, mutta niissä ei tehdä maturiteettiin eikä (kotitaloussektorilla) lainan tyyppiin perustuvaa erittelyä. 10. Painoarvot perustuvat tästä syystä näiden lainaryhmien osalta kaikkien valuuttojen määräisiin lainoihin liittyviin tase-eräsarjoihin. Tilastosarjoja mukautetaan kuitenkin sen osuuden mukaisesti, joka eurolla on transaktion valuuttojen kokonaismäärästä. 11. Kahdenkeskisten yhteydenottojen jälkeen useat kansalliset keskuspankit (tähän mennessä Belgia, Espanja, Ranska, Irlanti, Italia, Luxemburg, Itävalta, Portugali ja Suomi) kykenevät kuitenkin toimittamaan vaaditut erittelyt myös euromääräisistä lainoista. Tätä tarkoitusta varten on otettu käyttöön seuraavat lisätietoerät: >PIC FILE= "L_2004083FI.004601.TIF"> (1) EYVL L 333, 17.12.2001, s. 1. Asetus sellaisena kuin se on viimeksi muutettuna asetuksella EKP/2003/10 (EUVL L 250, 2.10.2003, s. 17). (2) Korkotilastoista, jotka koskevat rahalaitosten soveltamia kotitalouksien ja yritysten talletus- ja lainakorkoja, 20 päivänä joulukuuta 2001 annetun asetuksen EKP/2001/18 (EYVL L 10, 12.1.2002, s. 24) mukaisesti. (3) Ks. asetus EKP/2001/18, liite II, lisäys 1: indikaattorit 6-14." LIITE V "LIITE XVII RAHALAITOSLUETTELO Ohjeet päivitysten ilmoittamista varten Johdanto 1. Näissä ohjeissa annetaan tiedot rahalaitosluettelon kokoamisesta, tehtävistä tarkistuksista ja jakelusta. Rahalaitosluetteloon kootaan laitokset, jotka kuvaavat kansallisia rahalaitossektoreita Euroopan unionin (EU) jäsenvaltioissa. Rahalaitosluetteloon tehtävät satunnaiset päivitykset 2. Satunnaiset päivitykset ovat pakollisia, ja ne tehdään, mikäli rahalaitossektorilla tapahtuu muutoksia eli jos jokin laitos tulee rahalaitossektorille ("tulija") tai olemassa oleva rahalaitos poistuu rahalaitossektorilta ("poistuja") 3. Satunnaiset päivitykset ovat pakollisia myös silloin, kun olemassa olevien rahalaitosten ominaisuudet muuttuvat. 4. Laitos voi tulla rahalaitossektorille jostain seuraavista neljästä syystä: - perustetaan rahalaitos sulautumisen seurauksena, - perustetaan uusia oikeushenkilöitä olemassa olevan rahalaitoksen jakautumisen seurauksena, - perustetaan uusi rahalaitos, - aikaisemman muun kuin rahalaitoksen asema muuttuu sillä tavoin, että siitä tulee rahalaitos. 5. Laitos voi poistua rahalaitossektorilta jostain seuraavista viidestä syystä: - rahalaitos on mukana sulautumisessa, - toinen laitos ostaa rahalaitoksen, - rahalaitos jakautuu erillisiksi oikeushenkilöiksi, - rahalaitoksen asema muuttuu sillä tavoin, että siitä tulee muu kuin rahalaitos. - rahalaitoksen toiminta lopetetaan. 6. Rahalaitossektorin satunnaisten päivitysten ilmoittaminen on pakollista, jotta varmistetaan yhdenmukaisuus rahapoliittisin operaatioihin hyväksyttävien vastapuolten (jäljempänä "MPEC") kanssa, ja Euroopan keskuspankin (EKP) verkkosivuilla kuukausittain julkaistavaa rahalaitosluetteloa varten. 7. Kun ilmoitetaan uudesta laitoksesta tai laitosta koskevien tietojen muuttamisesta, kaikkia pakollisia muuttujia koskevat tiedot on täytettävä. 8. Kun ilmoitetaan rahalaitossektorilta poistuvasta laitoksesta (joka ei ole osallisena sulautumisessa), vähintään seuraavat tiedot on ilmoitettava: pyynnön tyyppi (eli poista) ja rahalaitoksen tunnistekoodi (jäljempänä "id") (eli muuttuja "mfi_id"). Rahalaitoksen tunnistekoodin ottaminen uudelleen käyttöön 9. Kansallisten keskuspankkien ei tulisi antaa poistettujen rahalaitosten tunnistekoodeja uusille rahalaitoksille. 10. Mikäli tämä ei ole vältettävissä, EKP:lle on lähetettävä "mfi_req_realloc" -pyyntö. EKP käsittelee rahalaitoksen tunnistekoodin uudelleen käyttöön ottamisen samalla tavoin kuin koodin antamisen uudelle rahalaitokselle sillä erotuksella, että järjestelmä ei tarkista rahalaitosten arkistotietoja yhteensopivien rahalaitosten etsimiseksi. On huomattava, että mikäli uudelleen käyttöön otettava rahalaitoksen tunnistekoodi on voimassa olevassa rahalaitosluettelossa, pyyntö hylätään. 11. Mikäli olemassa olevan rahalaitoksen tunnistekoodi on vaihdettava poistetun rahalaitoksen tunnistekoodiin, EKP:lle on toimitettava "mfi_req_mod_id_realloc" -pyyntö. Tämän ansiosta rahalaitoksen tunnistekoodin muutos ja olemassa olevan rahalaitoksen tunnistekoodin ottaminen uudelleen käyttöön voi tapahtua yhdellä kertaa. Aina kun rahalaitoksen tunnistekoodia muutetaan tällä tavoin, kaikki olemassa olevat rahalaitokset tarkistetaan sen varmistamiseksi, ilmoitettiinko vanha rahalaitoksen tunnistekoodi olemassa olevan rahalaitoksen pääkonttorin (eli ulkomaisen sivukonttorin) osalta; mikäli näin on, pääkonttorin rahalaitoksen tunnistekoodi päivitetään automaattisesti. On huomattava, että mikäli uutta rahalaitoksen tunnistekoodia on jo käytetty eikä pyyntö ole mfi_req_mod_id_realloc (tai uusi rahalaitoksen tunnistekoodi on voimassa olevassa luettelossa), pyyntö hylätään. Toimitettavat muuttujat 12. Alla olevassa taulukossa kuvataan muuttujat, joita kerätään rahalaitosluetteloa varten, ja mainitaan, ovatko ne pakollisia vai eivät. Ks. jäljempänä jaksosta "Oikeellisuustarkistukset" yksityiskohtaisempia tietoja kustakin muuttujasta. Mikäli ei nimenomaisesti ole todettu toisin, käsitteellä "sulautumiset" tarkoitetaan kotimaisia sulautumisia. >TAULUKON PAIKKA> Sulautumispyynnöt 13. Jäljempänä esitetään useita esimerkkejä muuttujista, joita on käytettävä sekä kotimaisia että rajat ylittäviä rahalaitoksen ja toisen rahalaitoksen tai -laitosten/muun kuin rahalaitoksen tai muiden kuin rahalaitosten välisiä sulautumisia ilmoitettaessa. Lisäksi esitetään sekä tilanteita, joissa sulautumisen lakiin perustuvien vaikutusten päivämäärät ovat samat, että tilanteita, joissa ne eivät ole samat. On huomattava, että jäljempänä kuvattavat tilanteet ovat esimerkkejä eivätkä tyhjentävä luettelo kaikista mahdollisista sulautumistilanteista. Lisäksi kunkin tilanteen osalta yksilöity seuraus on vain yksi monista kyseisen tyyppisen sulautumisen mahdollisista tuloksista. 14. XML-raportointivaatimuksia koskevia ohjeita esitetään asiakirjassa "Exchange Specification for the N13 Phase II Data Exchange System" (ks. jäljempänä jakso "Lisätietoja"). Esimerkkejä sulautumispyynnöistä >TAULUKON PAIKKA> Tietojen lähetystiheys 15. Satunnaiset päivitykset lähetetään EKP:lle heti kun rahalaitossektorin muutokset ovat tapahtuneet. Lähetysväline ja tiedostomuoto 16. Satunnaiset päivitykset lähetetään XML-muodossa N13-tiedonsiirtojärjestelmän välityksellä. 17. Mikäli N13-tiedonsiirtojärjestelmä ei toimi, päivitykset lähetään XML-muodossa N13 Cebamailin välityksellä. 18. Ks. yksityiskohdat N13-tiedonsiirtojärjestelmän käytöstä rahalaitospäivitysten ilmoittamiseen asiakirjasta "Exchange Specification for the N13 Phase II Data Exchange System" (ks. jäljempänä jakso "Lisätietoja"). 19. Mikäli käytetään manuaalisia tallennusmenetelmiä, kansallisilla keskuspankeilla on oltava käytössään riittävät tarkistuskeinot toimintavirheiden minimoimiseksi ja N13-tiedonsiirtojärjestelmän välityksellä ilmoitettujen rahalaitospäivitysten täsmällisyyden ja johdonmukaisuuden varmistamiseksi. Oikeellisuustarkistukset 20. Seuraavat tietojen oikeellisuustarkistukset olisi tehtävä ennen rahalaitospäivitysten toimittamista EKP:lle. EKP on ottanut käyttöön samat oikeellisuustarkistukset, joten kaikki EKP:n vastaanottamat päivitykset, jotka läpäisevät oikeellisuustarkistukset, tallennetaan automaattisesti rahalaitostietokantaan. Yleistä i) Kaikki pakolliset muuttujat täytetään. ii) Muuttujan "object_request" arvo on yksi seuraavista seitsemästä ennalta määritetystä arvosta: - "mfi_req_new" (osoittaa, että annetaan tietoja uudesta rahalaitoksesta), - "mfi_req_mod" (osoittaa, että annetaan tietoja olemassa olevan rahalaitoksen muutoksista), - "mfi_req_del" (osoittaa, että annetaan tietoja poistettavasta olemassa olevasta rahalaitoksesta), - "mfi_req_merger" (osoittaa, että annetaan tietoja sulautumiseen osallistuvista laitoksista). - "mfi_req_realloc" (osoittaa, että pyydetään poistetun rahalaitoksen tunnistekoodin antamista uudelle rahalaitokselle), - "mfi_req_mod_id_realloc" (osoittaa, että pyydetään olemassa olevan rahalaitoksen tunnistekoodin vaihtamista poistetun rahalaitoksen tunnistekoodiin), - "mfi_req_mod_id" (osoittaa, että pyydetään rahalaitoksen tunnistekoodin muuttamista) iii) Toimitettaessa päivityksiä EKP:lle voidaan käyttää kansallisia kirjaimistoja. On huomattava, että kun otetaan EKP:lta tietoja vastaan N13-tiedonsiirtojärjestelmän välityksellä, edellytetään "Unicodea", jotta kaikki erikoismerkit näkyisivät oikein. iv) Päivityksiä ilmoitettaessa Kreikassa on käytettävä roomalaisia aakkosia. Tunnistekoodi v) Muuttuja "mfi_id" koostuu kahdesta erillisestä osasta, "host"-muuttujasta ja "id"-muuttujasta. Näiden kahden osan arvot yhdessä varmistavat sen, että "mfi_id" koskee yksinomaan kyseistä rahalaitosta. Muuttuja "mfi_id" on rahalaitostietokannan tärkein avain. vi) Rahalaitoksen "host"-muuttujan arvo voi olla vain kahden merkin pituinen EU:n ISO-maakoodi. vii) Aikaisemmin käytettyä tunnistekoodia ei saa antaa uudelle rahalaitokselle. (Ks. poikkeustilanteissa edellä jakso "Rahalaitoksen tunnistekoodin ottaminen uudelleen käyttöön"). viii) Johdonmukaisuuden varmistamiseksi käytetään samoja tunnistekoodeja kuin ne, jotka julkaistaan kuukausittain EKP:n verkkosivuilla rahalaitosluettelossa. ix) Kun ilmoitetaan tunnistekoodin muutos, on käytettävä erityispyyntöä "mfi_req_mod_id". x) Kun ilmoitetaan tunnistekoodin vaihtaminen aiemmin poistetuksi koodiksi, on käytettävä erityispyyntöä "mfi_req_mod_id_realloc" (ks. edellä jakso "Rahalaitoksen tunnistekoodin ottaminen uudelleen käyttöön"). xi) Jos muuttuja "mfi_id" on epätäydellinen, virheellinen tai puuttuva, koko pyyntö hylätään. Nimi xii) Laitoksen täydellinen kansallisessa keskuspankissa rekisteröity nimi. Sisältää nimen yritystunnuksen, esim. Plc, Ltd, SpA jne. Yritystunnus on johdonmukaisesti ilmoitettava kaikkien nimien osalta, kun sellainen on olemassa. xiii) Aksenttien yhteydessä käytetään pienaakkosia. xiv) Käytetään mahdollisuuksien mukaan pienaakkosia. xv) Mikäli muuttuja "name" on epätäydellinen, virheellinen tai puuttuva, koko pyyntö hylätään. Osoite xvi) Täytetään ainakin yksi seuraavista osoitemuuttujista: "postal_address", "postal_box" tai "postal_code". Neljäs osoitemuuttuja, "city", on pakollinen. xvii) Muuttujan "postal_address" yhteydessä ilmoitetaan laitoksen sijaintipaikan kadun nimi ja numero. xviii) Muuttujan "postal_box" yhteydessä käytetään kansallisia postilokeronumerokäytäntöjä. Postilokeroa tarkoittavaa tekstiä ei pidä lisätä mahdollisesti aakkosnumeerisina merkkeinä ilmoitettavien "postal_box" -numeroiden eteen. xix) Muuttujan "postal_code" yhteydessä ilmoitetaan asianomainen postinumero. Käytetään kansallisia postinumerokäytäntöjä. Muuttuja "postal_code" voi olla aakkosnumeerinen. xx) Mikäli muuttujien "address" ryhmä on epätäydellinen, virheellinen tai puuttuva, koko pyyntö hylätään. Kaupunki xxi) Muuttujan "city" yhteydessä ilmoitetaan sijaintipaikan kaupunki. xxii) Mikäli muuttuja "city" on epätäydellinen, virheellinen tai puuttuva, koko pyyntö hylätään. Ryhmä xxiii) Muuttujan "category" yhteydessä ilmoitetaan rahalaitoksen tyyppi neljän ennalta määritetyn arvon mukaisesti: "central bank", "credit institution", "money market fund" tai "other institution". Käytetään pienaakkosia paitsi sananaluissa, joissa käytetään suuraakkosia. xxiv) Mikäli muuttuja "category" on epätäydellinen, virheellinen tai puuttuva, koko pyyntö hylätään. Raportointi xxv) Muuttujan "report" osalta ilmoitetaan, sovelletaanko rahalaitokseen täysimääräisiä raportointivaatimuksia ("true") vai kuuluuko se pieniin rahalaitoksiin ("false"). Vain jompi kumpi näistä kahdesta ennalta määritetystä arvosta hyväksytään. xxvi) Mikäli muuttuja "report" on epätäydellinen, virheellinen tai puuttuva, koko pyyntö hylätään. Järjestys xxvii) Muuttujan "order_r" osalta ilmoitetaan rahalaitosluettelon haluttu järjestys, mikäli englanninkielistä aakkosjärjestystä ei sovelleta. Anna kullekin rahalaitokselle numeerinen arvo nousevassa numerojärjestyksessä. xxviii) Muuttuja "order_r" ei ole pakollinen. Mikäli muuttuja on epätäydellinen tai puuttuva (ja kaikki muut oikeellisuustarkistukset läpäistään), pyyntö tallennetaan rahalaitostietokantaan. Ulkomaisen sivukonttorin tarkistukset xxix) Muuttujalle "head_of_branch" on annettava arvo, mikäli rahalaitos on ulkomainen sivukonttori. xxx) Muuttujan "head_of_branch" osalta ilmoitetaan pääkonttorin tyyppi valitsemalla yksi seuraavista kolmesta ennalta määritetystä muuttujasta: "non_eu_head", "eu_non_mfi_head_" tai "eu_mfi_head". xxxi) Mikäli muuttujana "head_of_branch" on "non_eu_head" (EU:n ulkopuolella sijaitseva pääkonttori), ilmoitetaan pääkonttorin "host" ja nimi. xxxii) Mikäli muuttujana "head_of_branch" on "eu_non_mfi_head" (EU:ssa sijaitseva pääkonttori, joka ei ole rahalaitos), ilmoitetaan pääkonttorin "host", nimi ja "id". Tällaisen non_mfi:n "id" voi olla joko "OFI" (muu rahoituslaitos) tai kahden merkin pituinen ISO-maakoodi, jota seuraa loppuliite, joka tarkoittaa asianmukaista EKT 95:n(1) sektoriluokitusta. xxxiii) Mikäli muuttuja "head_of_branch" on "eu_mfi_head" (rahalaitos), ilmoitetaan pääkonttorin "host" ja "id". Ks. parhaiten ajan tasalla olevat rahalaitosten id-tiedot EKP:n verkkosivuilla saatavilla olevasta viimeisimmän kuukauden rahalaitosluettelosta. xxxiv) Mikäli muuttuja "head_of_branch" on "eu_mfi_head" (rahalaitos), pääkonttorin nimeä ei ilmoiteta. Osana EKP:n oikeellisuustarkistusjärjestelmää on kaikkien EU:ssa sijaitsevien ulkomaisten sivukonttoreiden pääkonttoreiden nimien automaattinen päivitys, missä yhteydessä annetaan pääkonttorin "id". Tämä tapahtuu koko rahalaitostietokannan osalta joka kerta kun rahalaitos ilmoitetaan ja muuttujassa "name" tapahtuu muutos. xxxv) Mikäli jotain edellä esitetyistä oikeellisuustarkistuksista (xii-xvii) ei läpäistä, koko pyyntö hylätään. xxxvi) Epäjohdonmukaiset pääkonttoria koskevat tiedot otetaan EKP:n rahalaitostietokantaan kahdessa tapauksessa: - mikäli muuttuja "head_of_branch" on "eu_mfi_head" mutta pääkonttorin "id" ei vastaa EKP:n rahalaitostietokannassa olevaa, pyyntö täytetään tästä huolimatta. Pääkonttorin nimeä ei kuitenkaan oteta EKP:n rahalaitostietokantaan, - mikäli lähetetään rahalaitoksen tunnistekoodin muutospyyntö, on mahdollista, että toisissa jäsenvaltioissa sijaitsevia kyseisen rahalaitoksen ulkomaisia sivukonttoreita koskevat tiedot eivät ole enää johdonmukaisia. Tämän epätarkkuuden lieventämiseksi N13-tiedonsiirtojärjestelmä lähettää kansallisille keskuspankeille vahvistuksissa luettelon epäjohdonmukaisista pääkonttoreita koskevista tiedoista. Sulautumisia koskevat tarkistukset xxxvii) Muuttuja "mfi_req_merger" on pakollinen, kun ilmoitetaan kotimaisia tai rajat ylittäviä sulautumisia. xxxviii) Muuttuja "submerger" on pakollinen. Jokainen ryhmä (eli kaksi laitosta tai useampia laitoksia), joilla sulautumisen lakiin perustuvien vaikutusten päivämäärä ("date") on sama, ilmoitetaan erillisenä alasulautumisena ("submerger"). xxxix) Mikäli muuttuja "submerger" määritetään, muuttujan "date" arvo annetaan. Muuttujan "date" ilmoittaminen on pakollista. xl) Ainakin yhden sulautumiseen osallistuvan laitoksen pitäisi olla rahalaitos (ei siis ole mahdollista ilmoittaa pelkästään muiden kuin rahalaitosten välisiä sulautumisia). xli) Mikäli rahalaitoksen ominaisuudet eivät muutu sulautumisen seurauksena, tämä rahalaitos pitäisi ilmoittaa muutoksena (eli "mfi_req_mod"). Tällä pyritään varmistamaan, että kaikki sulautumiseen osallistuvat rahalaitokset ilmoitetaan. xlii) Muuttuja "involved_mfi" on pakollinen vain rajat ylittäviä sulautumisia ilmoitettaessa (eli muuttuja "involved_mfi" sisältää tiedot toisessa jäsenvaltiossa sijaitsevasta laitoksesta). xliii) Mikäli laitos määritetään muuttujalla "involved_mfi", muuttuja "mfi_ref" ilmoitetaan. xliv) Muuttuja "mfi_ref" on kaksiosainen: "mfi_id" (joka sisältää laitoksen "hostin" ja "id:n") ja "name". xlv) Rajat ylittäviä sulautumisia koskevia tietoja ei tallenneta EKP:n rahalaitostietokantaan, elleivät kaikki mukana olevat jäsenvaltiot ole ilmoittaneet täydellisiä sulautumista koskevia pyyntöjä ja ellei niitä ole tarkistettu. xlvi) Mikäli laitos määritetään muuttujalla "involved_non_mfi", ilmoitetaan "non_mfi_id" ja "name". xlvii) Muuttujan "involved_non_mfi" "non_mfi_id" on kaksiosainen: "host" ja "id", ja sen pituus on viisi merkkiä. Sen "host" on kahden merkin pituinen ISO-maakoodi. Sen "id" on kolmen merkin pituinen ja sillä tarkoitetaan EKT 95:n asianmukaista sektoriluokitusta. xlviii) Mikäli jotain edellä mainituista oikeellisuustarkistuksista (xx-xxx) ei läpäistä, koko pyyntö hylätään. Rahalaitostietokannan ja MPEC-tietokannan ristiintarkistus 21. Mikäli tarvitaan rahalaitostietokannan ja MPEC-tietokannan tietojen ristiintarkistusta, lisää ristiintarkistusmerkki tiedostoon, joka toimitetaan N13-tiedonsiirtojärjestelmän välityksellä. 22. Ristiintarkistus tehdään kaikille lähettävän kansallisen keskuspankin ilmoittamille täydellisille rahalaitos- ja MPEC-tiedoille (eli myös olemassa oleville rahalaitos- ja MPEC-tiedoille kyseisissä tietokannoissa), eikä yksinomaan tiedoille, jotka sisältyvät merkittyyn tiedostoon. Tulokset palautetaan välittömästi vahvistuksen muodossa. Ristiintarkistusmerkkiä käytetään seuraavalla tavalla: - kun rahalaitos- ja MPEC-tiedot voidaan koordinoida asianomaisten liiketoiminta-alueiden välillä, ristiintarkistusmerkki sisällytetään ainoastaan vastaavan rahalaitosta tai MPEC:tä koskevan pyynnön jälkimmäiseen tiedostoon, - mikäli koordinointi ei ole mahdollista, päivän lopussa lähetetään uusi viesti, johon sisältyy ainoastaan ristiintarkistusmerkki. Tämän viestin voi lähettää toinen tai kumpikin rahalaitos- tai MPEC-liiketoiminnan alueista, - mikäli ristiintarkistusta ei pyydetä välittömästi rahalaitos- ja MPEC-tietojen yhteensopivuutta varten, tiedostoon ei lisätä merkkiä, - mikäli tarkistus pyydetään tehtäväksi myöhemmin samana päivänä, tiedot toimitetaan ilman ristiintarkistusmerkkiä. Myöhemmin lähetetään tyhjä tiedosto, jossa on ristiintarkistusmerkki. Koska tässä tapauksessa tyhjässä tiedostossa ei ole tarkistettavia tietoja, ristiintarkistus suoritetaan heti, - vahvistus sisältää ainoastaan lähettäjän rahalaitos- ja MPEC-tietokantojen välisen ristiintarkistuksen tuloksen. 23. Rahalaitos- ja MPEC-tietokantojen ristiintarkistus antaa ainoastaan varoituksen. Mikäli ristiintarkistus epäonnistuu, pyyntö täytetään siis tästä huolimatta EKP:n rahalaitostietokannassa. 24. Asianomaiset rahalaitos- ja MPEC-liiketoiminnan alueet tarkistavat rahalaitos- ja MPEC-tietojen epäjohdonmukaisuuksia viisi pankkipäivää ennen kuukauden lopun tietojen julkaisemista sekä kyseisenä päivänä. Kansallisia keskuspankkeja muistutetaan sähköpostitse siitä, että epäjohdonmukaisuudet on ratkaistava kiireellisesti. Mikäli epäjohdonmukaisuuksia ei kyetä ratkaisemaan ennen tietojen julkaisemista, kansallisten keskuspankkien on toimitettava selvitys asiasta. On huomattava, että epäjohdonmukaisia rahalaitos-MPEC-tietoja ei julkaista EKP:n verkkosivuilla kunkin kuukauden lopussa. Virheiden käsittely 25. Kun rahalaitospäivityksiä sisältävä tiedosto vastaanotetaan, lähettäjälle toimitetaan välittömästi vahvistus. Vahvistuksia on kahdentyyppisiä: i) tallennusvahvistus: tämä sisältää yhteenvedon rahalaitospäivityksiä koskevista tiedoista, jotka on käsitelty ja tallennettu onnistuneesti rahalaitostietokantaan; ii) virhevahvistus: tämä sisältää yksityiskohtaista tietoa rahalaitospäivityksistä ja oikeellisuustarkistuksista, joita ei ole läpäisty. Ks. yksityiskohtaiset tiedot siitä, johtaako oikeellisuustarkistuksen läpäisemättä jääminen koko pyynnön hylkäämiseen vai pyynnön tallentamiseen varoitusmerkillä, edellä kohdasta "Oikeellisuustarkistukset". 26. Kun virhevahvistus on saatu, on ryhdyttävä heti toimenpiteisiin korjattujen tietojen toimittamiseksi. Mikäli oikea tieto riippuu päivityksistä, joita muut jäsenvaltiot ovat lähettäneet viimeisen kuukauden aikana (eli jotka eivät ole saatavilla EKP:n verkkosivuilla), on otettava yhteys EKP:iin N13 Cebamailin kautta ja yksilöitävä tarvittavat tiedot. Vuosittainen laadunvalvonta 27. Tämän pakollisen vuosittaisen valvonnan tarkoituksena on tarkistaa perusteellisesti EKP:ssa oleva rahalaitosluettelo siten, että keskitytään erityisesti ulkomaisten sivukonttoreiden tarkistamiseen. 28. Valvonta pyritään ajoittamaan siten, että varmistetaan se, että EKP:n verkkosivuilla ja myöhemmin painettuina julkaistavat vuoden lopun päivitetyt rahalaitossektorin tiedot ovat mahdollisimman tarkat ja ajan tasalla. 29. Kansalliset keskuspankit noudattavat jäljempänä esitettyjä ohjeita toteuttaakseen standardien mukaisen päivitysmenettelyn oikeaan aikaan ja täsmällisesti ja varmistaakseen sen, että tietoa käsitellään kattavasti ja tehokkaasti sekä kansallisissa keskuspankeissa että EKP:ssa. Yleiset menettelytavat i) Kullekin kansalliselle keskuspankille lähetetään yksi Excel-tiedosto, johon sisältyy neljä laskenta-arkkia (raportit 1-4), joista yksi on tyhjä. Nämä lähetetään EKP:sta Cebamailin välityksellä ja päivätään lokakuun viimeiselle pankkipäivälle pankkipäivän päättyessä (aika "T"). ii) "T" tarkoittaa työpäiviä. iii) Raportit ja suoritettavat tarkistukset yksilöidään seuraavassa. Raportti 1: Kansallinen rahalaitosluettelo Tämä on maakohtainen (kansallinen) rahalaitosluettelo, sellaisena kuin se on EKP:n tietokannassa, ja kansallisten keskuspankkien on verrattava sitä omiin kansallisiin rahalaitosluetteloihinsa. - Jokainen tähän raporttiin sisältyvä laitos, jonka tiedot ovat oikein, merkitään rastilla sarakkeeseen "Huomautukset". - Mikäli nämä kaksi luetteloa poikkeavat jollain tavoin toisistaan, tämä yksilöidään asianmukaisesti sarakkeessa "Huomautukset". On ilmoitettava tarkasti, mikä ero on, eli mitä muutosta pyydetään (mitä ominaisuutta muutetaan ja mikä arvon pitäisi olla) tai mikä merkintä pitäisi hylätä (yksilöidään syy) jne. Lisäksi on ilmoitettava, mikäli tätä merkintää koskeva korjaus lähetetään/on lähetetty N13-tiedonsiirtojärjestelmän välityksellä, ja mainittava IREF-numero sarakkeessa "IREF". - Mikäli merkintä puuttuu, kaikki merkintää koskevat yksityiskohdat lisätään raporttiin 1 (eli lisämerkintänä). Yksilöi sarakkeessa "Huomautukset", että kyseessä on uusi merkintä ("new record") (yksilöidään syy). Lisäksi on ilmoitettava, mikäli tätä merkintää koskeva korjaus lähetetään/on lähetetty N13-tiedonsiirtojärjestelmän välityksellä, ja mainittava IREF-numero sarakkeessa "IREF". Raportti 2: Luettelo kyseisen kansallisen keskuspankin kotimaassa sijaitsevista ulkomaisista sivukonttoreista Kansallisten keskuspankkien on varmistettava, että niiden kotimaassa sijaitsevien rahalaitosten ulkomaisia sivukonttoreita koskevat tiedot ovat täydelliset, täsmälliset ja ajan tasalla. - Jokainen tähän raporttiin sisältyvä laitos, jonka tiedot ovat oikein, merkitään rastilla sarakkeeseen "Huomautukset". - Mikäli tehdään muutoksia, ne yksilöidään asianmukaisesti sarakkeessa "Huomautukset". On ilmoitettava tarkasti, mikä ero on, eli mitä muutosta pyydetään (mitä ominaisuutta muutetaan ja mikä arvon pitäisi olla) tai mikä merkintä pitäisi hylätä (yksilöidään syy) jne. Lisäksi on ilmoitettava, mikäli tätä merkintää koskeva korjaus lähetetään/on lähetetty N13-tiedonsiirtojärjestelmän välityksellä, ja mainittava IREF-numero sarakkeessa "IREF". - Mikäli ulkomainen sivukonttori puuttuu, kaikki merkintää koskevat yksityiskohdat lisätään raporttiin 2 (eli lisämerkintänä). Yksilöi sarakkeessa "Huomautukset", että kyseessä on uusi merkintä ("new record") (yksilöidään syy). Lisäksi on ilmoitettava, mikäli tätä merkintää koskeva korjaus lähetetään/on lähetetty N13-tiedonsiirtojärjestelmän välityksellä, ja mainittava IREF-numero sarakkeessa "IREF". Raportti 3: Luettelo ulkomaisista sivukonttoreista, joiden pääkonttorin muut kansalliset keskuspankit ovat ilmoittaneet kyseisen kansallisen keskuspankin kotimaassa sijaitsevaksi Tämän tarkoituksena on rahalaitossektorin ristiintarkistus rahalaitosten ulkomaisten sivukonttoreiden kattavuuden osalta. Kansalliset keskuspankit varmistavat tarkistuksillaan sen, että toiset kansalliset keskuspankit ovat ilmoittaneet kaikki muissa EU-maissa sijaitsevat ulkomaiset sivukonttorit, joiden pääkonttori sijaitsee kyseisen kansallisen keskuspankin maassa. - Jokainen tähän raporttiin sisältyvä laitos, jonka tiedot ovat oikein, merkitään rastilla sarakkeeseen "Huomautukset". - Mikäli tehdään muutoksia, ne yksilöidään asianmukaisesti sarakkeessa "Huomautukset". On ilmoitettava tarkasti, mikä ero on, eli mitä muutosta pyydetään (mitä ominaisuutta muutetaan ja mikä arvon pitäisi olla) tai mikä merkintä pitäisi hylätä (yksilöidään syy) jne. - Mikäli ulkomainen sivukonttori puuttuu, kaikki merkintää koskevat yksityiskohdat lisätään raporttiin 3 (eli lisämerkintänä). Yksilöi sarakkeessa "Huomautukset", että kyseessä on uusi merkintä ("new record") (yksilöidään syy). Raportti 4: Kansilehtiarkki Tämä on tyhjä arkki, jossa jokainen kansallinen keskuspankki ilmoittaa, montako kansilehteä se tarvitsee rahalaitosluettelon painettua versiota varten, kun se julkaistaan seuraavan vuoden ensimmäisellä neljänneksellä. Raportoinnin aikajänne iv) Kansallisilla keskuspankeilla on yhdeksän pankkipäivää ("T+9") aikaa tarkistaa raportit ja vahvistaa tietojen täsmällisyys. Täytetyt raportit palautetaan EKP:lle N13 Cebamailin välityksellä. Siinä yhteydessä ilmoitetaan, ovatko tiedot oikein vai eivät (edellä esitetyllä tavalla). v) Mikäli tiedot eivät ole oikein, kansalliset keskuspankit tekevät samalla korjaukset ja toimittavat päivitykset EKP:lle N13-tiedonsiirtojärjestelmän välityksellä näiden yhdeksän pankkipäivän ("T+9") aikana. EKP:lle palautetuissa raporteissa ilmoitetaan aina korjattujen tietojen IREF-numero. Huom: kansalliset keskuspankit voivat edelleen toimittaa satunnaisia päivätyksiä, jotka eivät liity vuosittaiseen laadunvalvontaan, tavalliseen tapaan N13-tiedonsiirtojärjestelmän välityksellä. vi) Joko tallennusvahvistus tai virhevahvistus toimitetaan automaattisesti kansallisille keskuspankeille korjattujen tietojen vastaanottamisen yhteydessä N13-tiedonsiirtojärjestelmän välityksellä ("T+9":n aikana). Mikäli kansalliset keskuspankit saavat virhevahvistuksen, niiden on tehtävä korjaukset välittömästi. vii) EKP käyttää kaksi pankkipäivää ("T+11") kaikkien vastaanottamiensa raporttien ja korjausten tarkistamiseen. Kuten edellä on todettu, kansalliset keskuspankit ilmoittavat palauttamissaan raporteissa IREF-numeron, mikäli ne lähettävät korjauksia. viii) Kansallisiin keskuspankkeihin otetaan uudelleen yhteys Cebamailin kautta, mikäli tiedoissa on epäselvyyksiä ("T+12"). ix) Mikäli tiedot ovat yhteensopimattomia, kansallisilla keskuspankeilla on kaksi pankkipäivää aikaa toimittaa lisäkorjauksia tai -selvityksiä ("T+14"). x) EKP lähettää lopullisen raportin rahalaitossektorin tilasta kansallisille keskuspankeille Cebamailin välityksellä ("T+15"). Samalla toimitetaan vuosittaisen laadunvalvonnan tulosten tiivistelmä. xi) Kaikki muita yhteensopimattomia tietoja pidetään "selvittämättöminä", ja ne käsitellään seuraavassa pankkitilastotyöryhmän kokouksessa. Yhteenvetotaulukko xii) Alla olevassa taulukossa on tiivistelmä rahalaitosluetteloa koskevan vuosittaisen laadunvalvonnan päivämääristä, tehtävistä, tiedonsiirtokanavista ja vastuussa olevista laitoksista. >TAULUKON PAIKKA> Varamenettelyt xiii) Varamenettelyt otetaan käyttöön seuraavissa tapauksissa: rahalaitossektorin raporttien yhteydessä - mikäli Cebamail-järjestelmä ei ole käytettävissä rahalaitossektorin raporttien lähettämistä varten, EKP lähettää ne (Excel-muodossa) sähköpostitse. Myös kansalliset keskuspankit käyttävät sähköpostia(2) palauttaessaan täytetyt raportit EKP:lle, rahalaitosten päivitysten ja korjausten yhteydessä - mikäli N13-tiedonsiirtojärjestelmä ei ole käytettävissä korjausten toimittamista varten, kansalliset keskuspankit toimittavat tiedot mahdollisuuksien mukaan XML-muodossa Cebamail-järjestelmän kautta, - mikäli Cebamail-järjestelmä ei ole käytettävissä rahalaitosten päivityksiä/korjauksia koskevia tiedostonsiirtoja varten, kansalliset keskuspankit käyttävät sähköpostia(3) lähettäessään päivityksiä XML-muodossa, xiv) mikäli jokin kansallinen keskuspankki on suljettuna jonain sellaisena päivänä, jona edellä mainitut menettelyt on suoritettava, se varmistaa, että menettelyt aloitetaan ja saatetaan loppuun edellä esitetyn aikataulun mukaisesti ennen päivää tai päiviä, jona tai joina se on suljettuna. Jakelu Päivittäinen tiedonsiirto kansallisille keskuspankeille N13-tiedonsiirtojärjestelmän välityksellä 30. Rahalaitosten päivitykset lähetetään jokaisena pankkipäivänä. Tilannekatsaus kaikista voimassa olevaan rahalaitosluetteloon tehdyistä muutoksista tehdään joka pankkipäivä klo 17.00 EKP:n aikaa ja lähetetään kaikille kansallisille keskuspankeille. Lähetys sisältää täydelliset tiedot kaikista seuraavista kansallisten keskuspankkien ilmoittamista muutoksista: - uudet rahalaitokset, - päivitetyt rahalaitokset, - poistetut rahalaitokset, - rahalaitosten tunnistekoodien ottaminen uudelleen käyttöön, - rahalaitosten tunnistekoodien muuttaminen, - rahalaitosten tunnistekoodien muutos, johon liittyy tunnistekoodin ottaminen uudelleen käyttöön. EKP:n verkkosivujen rahalaitosluetteloon kuukausittain tehtävät päivitykset 31. Kunkin kalenterikuukauden viimeisenä pankkipäivänä klo 17.00 EKP:n aikaa tehdään rahalaitostietokantaa koskeva tilannekatsaus. Epäjohdonmukaisia rahalaitos-MPEC-merkintöjä ei oteta mukaan katsaukseen. 32. Rahalaitosluettelo asetetaan yleisön saataville seuraavana päivänä tilannekatsauksen tekemisen jälkeen. Jos tilannekatsaus tehdään perjantaina klo 17.00 EKP:n aikaa, päivitetyt tiedot ovat saatavilla lauantaina klo 12.00 EKP:n aikaa. Kuukausittaiset toimitukset kansallisille keskuspankeille N13-tiedonsiirtojärjestelmän välityksellä 33. Samaan aikaan kun rahalaitosluettelo julkaistaan EKP:n verkkosivuilla, se lähetetään kansallisille keskuspankeille N13-tiedonsiirtojärjestelmän välityksellä. Painettava vuosijulkaisu 34. EKP julkaisee kerran vuodessa rahalaitosluettelosta painetun julkaisun, jonka viitepäivänä on edellisen vuoden joulukuun viimeinen päivä. Tämä julkaisu on yleisön saatavilla ennen seuraavan vuoden ensimmäisen neljänneksen päättymistä. EKP toimittaa kansallisille keskuspankeille postitse yhden paino-originaalin ja pyydetyn määrän kansilehtiä. Samalla kansallisille keskuspankeille lähetetään julkaisun.pdf-versio Cebamailin välityksellä. Myös.pdf-versio julkaistaan EKP:n verkkosivuilla. Lisätietoja 35. "Exchange Specification for the N13 Phase II Data Exchange System". Tässä asiakirjassa käsitellään tiedostojen siirtoa kansallisten keskuspankkien ja EKP:n välillä. Siinä käsitellään vaihtoprotokollaa, tiedonsiirron infrastruktuuria ja vaihdettavia tiedostomuotoja, jotka muodostavat EKP:n ja kansallisten keskuspankkien välisten sisäisten järjestelmien rajapinnan. Asiakirja on kaksiosainen: siinä on "toiminnallinen" osa ja "tekninen" osa. Molempia kuvataan seuraavassa: Toiminnallinen osa - toimintaa koskevat yksityiskohdat (looginen tiedonsiirtoprotokolla, eli tietoja lähetettäessä edellytettävien vahvistusten järjestys jne.), - looginen tietomalli, - vaihdettavien tietojen rakenne, - vahvistusten sisältö (ei muoto), - liiketoiminnalliset tarkistussäännöt eli loogisten tietojen oikeellisuuden tarkistaminen (esim. maturiteettipäivän on sijoituttava tulevaisuuteen) mutta ei syntaksin tarkistusta, ja näiden sääntöjen ilmeneminen virhevahvistuksissa. Tekninen osa - käytettävät fyysiset tiedonsiirtojärjestelmät (FTPC/X400-palvelut ESCB-verkossa); näiden järjestelmien tarkat käyttöohjeet, - tiedonsiirtoprotokollan tekninen kuvaus, - tiedonsiirtoformaatin määritelmä (eli "XML Schema"). Lisäys 36. Luettelo kahden merkin pituisista ISO-maakoodeista. (1) Euroopan kansantalouden tilinpitojärjestelmä (EKT) 1995, joka sisältyy Euroopan kansantalouden tilinpito- ja aluetilinpitojärjestelmästä yhteisössä 25 päivänä kesäkuuta 1996 annetun neuvoston asetuksen (EY) N:o 2223/96 (EYVL L 310, 30.11.1996, s. 1) liitteeseen A. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1267/2003 (EUVL L 180, 18.7.2003, s. 1). (2) Osoite on seuraava: mfi.hotline@ecb.int. (3) Osoite on seuraava: mfi.hotline@ecb.int."